ai4bharat/Pralekha huggingface dataset:
মানবসম্পদবিকাশমন্ত্রক
ভবিষ্যতের জন্য মানবসম্পদ সৃষ্টি করতে সরকার শিক্ষা জগৎ ও দক্ষতা বিকাশের মধ্যে আরও সমন্বয় গড়ে তোলার উদ্যোগ নিয়েছে – কেন্দ্রীয় শিক্ষা মন্ত্রী
নয়াদিল্লি, ১২ অগাস্ট, ২০২১
সিআইআই আয়োজিত বিশেষ ভার্চ্যুয়াল পূর্ণাঙ্গ অধিবেশনে ‘কর্মসংস্থান সৃষ্টি ও শিল্পোদ্যোগ – ভবিষ্যতের কর্মসংস্থান সৃষ্টির পথে একধাপ’ শীর্ষক এক আলোচনাচক্রে কেন্দ্রীয় শিক্ষা মন্ত্রী ধর্মেন্দ্র প্রধান বলেছেন, প্রধানমন্ত্রী শ্রী নরেন্দ্র মোদীর নেতৃত্বে অর্থনীতির দ্রুত বিকাশ হচ্ছে এবং ভারতের ভবিষ্যৎ অত্যন্ত সম্ভাবনাময়। দেশের ভবিষ্যৎ অর্থনীতির জন্য উৎপাদনশীলতা বৃদ্ধির ক্ষেত্রে দক্ষতা বিকাশ অত্যন্ত গুরুত্বপূর্ণ।
আমাদের যুবসম্প্রদায়কে একবিংশ শতাব্দীর দক্ষতার চাহিদা অনুযায়ী গড়ে তোলার জন্য বিভিন্ন পদক্ষেপ নেওয়া হয়েছে। ২০২০-র জাতীয় শিক্ষা নীতি তারই অঙ্গ। সরকার ভবিষ্যতের জন্য মানবসম্পদ সৃষ্টি করতে শিক্ষা জগৎ ও দক্ষতা বিকাশের মধ্যে আরও সমন্বয় গড়ে তোলার উদ্যোগ নিয়েছে। নতুন জাতীয় শিক্ষা নীতি শিক্ষা ব্যবস্থার প্রসার ঘটাবে। এর ফলশ্রুতিতে অর্থনীতির বিকাশ নিশ্চিত হবে।
মন্ত্রী জানান, মহামারীর ফলে শিক্ষা প্রতিষ্ঠান ও দক্ষতা বিকাশ কেন্দ্রগুলি প্রতিকূল পরিস্থিতির শিকার হয়েছে। কিন্তু, সরকার শিক্ষা ব্যবস্থার সঙ্গে ডিজিটাল পদ্ধতিকে যুক্ত করেছে। অদূর ভবিষ্যতে দেশের প্রতিটি গ্রামে দ্রুতগতিসম্পন্ন ইন্টারনেট পরিষেবা পৌঁছে যাবে। বিপুল পরিমাণ ডিজিটাল ব্যবস্থার ফলে শিক্ষা, দক্ষতা ও শিল্পোদ্যোগের ক্ষেত্রে নতুন যুগের সূচনা হবে। শ্রী প্রধান সমাজ গঠনে শিক্ষকদের গুরুত্বপূর্ণ ভূমিকার কথা উল্লেখ করেন, যে কাজে প্রযুক্তি অন্যতম উপাদান হয়ে উঠবে। এর জন্য আমাদের শিক্ষকদের নতুনভাবে দক্ষ হয়ে উঠতে হবে।
কেন্দ্রীয় শিক্ষা মন্ত্রী বলেন, আজাদি কা অমৃত মহোৎসবে আমরা আমাদের যুবসম্প্রদায়কে ভবিষ্যতের জন্য তৈরি করবো, যাতে দেশ আত্মনির্ভর ভারত অভিযানে সফল হয়। এই লক্ষ্য অর্জনের মধ্য দিয়ে ভারতের দ্রুত আর্থিক বিকাশ হবে এবং দেশ আন্তর্জাতিক ক্ষেত্রে চালিকাশক্তিতে পরিণত হবে। মন্ত্রী শিল্প সংস্থাগুলিকে এই উদ্যোগে সামিল হওয়ার আহ্বান জানান।
অনুষ্ঠানে ডিসিএম শ্রীরাম লিমিটেডের কর্ণধার শ্রী অজয় শ্রীরাম, সিআইআই-এর মহানির্দেশক শ্রী চিরঞ্জিৎ বন্দ্যোপাধ্যায়, প্রথম এডুকেশন ফাউন্ডেশনের ডঃ গায়েত্রী বাসুদেবন সহ শিল্প জগতের বিশিষ্ট ব্যক্তিরা উপস্থিত ছিলেন।
CG/CB/SB
(Visitor Counter : 120
কর্মী, জন-অভিযোগএবংপেনশনমন্ত্রক
কেন্দ্রীয় ভিজিল্যান্স কমিশনার শ্রী সঞ্জয় কোঠারি প্রতিমন্ত্রী ডঃ জিতেন্দ্র সিংয়ের সঙ্গে সাক্ষৎ করেছেন
নতুন দিল্লি, ৫মে, ২০২০
কেন্দ্রীয় ভিজিল্যান্স কমিশনার শ্রী সঞ্জয় কোঠারি তার নতুন কার্যালয়ের দায়িত্ব গ্রহণের পরে কেন্দ্রীয় কর্মী, গণ অভিযোগ ও পেনশন ও প্রধানমন্ত্রীর কার্যালয়ের প্রতিমন্ত্রী ডঃ জিতেন্দ্র সিংয়ের সঙ্গে সাক্ষাৎ করেছেন। এর আগে শ্রী কোঠারি রাষ্ট্রপতির সচিব ছিলেন।
তিনি ডঃ জিতেন্দ্র সিংকে জানান যে, দুর্নীতি প্রতিরোধ আইনের আওতায় কেন্দ্রীয় ভিজিল্যান্স কমিশনের আওতা জম্মু ও কাশ্মীরের কেন্দ্রশাসিত অঞ্চলে সম্প্রসারিত করা হয়েছে।
(CG/SS
প্রধানমন্ত্রীরদপ্তর
ভুটানের প্রধানমন্ত্রীর সঙ্গে প্রধানমন্ত্রী মোদীর বৈঠক
নয়াদিল্লি, ৩১ মে, ২০১৯
ভুটানের প্রধানমন্ত্রী ডঃ লোটে শেরিং গত ৩০ মে প্রধানমন্ত্রী শ্রী নরেন্দ্র মোদীর শপথ গ্রহণ অনুষ্ঠানে উপস্থিত ছিলেন।
শুক্রবার, এক দ্বিপাক্ষিক বৈঠকে প্রধানমন্ত্রী ডঃ লোটে শেরিং সাধারণ নির্বাচনে বিপুল জয়ের জন্য শ্রী মোদীকে প্রধানমন্ত্রী হিসেবে পুনরায় দায়িত্ব গ্রহণে অভিনন্দন জানান। শ্রী মোদী তাঁর ও ভারতবাসীর পক্ষ থেকে ভুটানের রাজা এবং সে দেশের মানুষের শুভেচ্ছা জ্ঞাপনের জন্য অভিনন্দন জানান। সে দেশের প্রধানমন্ত্রী বলেন, ভারত সরকার ও প্রধানমন্ত্রী মোদীর সঙ্গে আরও নিবিড়ভাবে কাজ করতে তিনি গভীরভাবে আগ্রহী। এ প্রসঙ্গে তিনি যত দ্রুত সম্ভব প্রধানমন্ত্রী মোদীর ভুটান সফরে আসার কথাও স্মরণ করিয়ে দেন।
শপথ গ্রহণ অনুষ্ঠানে উপস্থিত থাকা এবং তাঁর শুভ কামনার জন্য প্রধানমন্ত্রী শ্রী মোদী সে দেশের প্রধানমন্ত্রীকে ধন্যবাদ জানান। প্রধানমন্ত্রী বলেন, ভুটানের সঙ্গে জলবিদ্যুৎ ক্ষেত্রে সহযোগিতা সহ বিভিন্ন উন্নয়নমূলক অংশীদারিত্বের ব্যাপারে ভারত সর্বদাই আগ্রহী। ভুটানের আরও সমৃদ্ধি ও সার্বিক কল্যাণের প্রচেষ্টায় ভারত সরকারের দৃঢ় অঙ্গীকারের কথাও প্রধানমন্ত্রী মোদী পুনরায় উল্লেখ করেন। শ্রী নরেন্দ্র মোদী ভুটান সফরের আমন্ত্রণ গ্রহণ করেছেন। পারস্পরিক আলাপ-আলোচনার ভিত্তিতে উভয়ের সুবিধাজনক সময়ে শ্রী মোদীর ভুটান সফরের দিনক্ষণ স্থির হবে।
দুই নেতার মধ্যে বৈঠক অত্যন্ত উষ্ণ ও বন্ধুত্বপূর্ণ পরিবেশে সম্পন্ন হয়েছে যা দুই দেশের মধ্যে ঘনিষ্ঠ ও মৈত্রীপূর্ণ সম্পর্কের পাশাপাশি, পারস্পরিক আস্থা, সহযোগিতা ও বোঝাপড়ার মতো বিষয়গুলিকেই প্রতিফলিত করে।
SSS/BD/DM
(Visitor Counter : 76
প্রধানমন্ত্রীরদপ্তর
দেশে নির্দিষ্ট সময়ে নির্ধারিত কাজ করার ব্যবস্থাপনায় সিএজি-র গুরুত্বপূর্ণ ভূমিকা রয়েছে : প্রধানমন্ত্রী
অ্যাকাউন্ট্যান্ট জেনারেল ও ডেপুটি অ্যাকাউন্ট্যান্ট জেনারেলদের কনক্লেভে প্রধানমন্ত্রীর ভাষণ
নয়াদিল্লি, ২১ নভেম্বর, ২০১৯
প্রধানমন্ত্রী শ্রী নরেন্দ্র মোদী আজ নতুন দিল্লিতে অ্যাকাউন্ট্যান্ট জেনারেল ও ডেপুটি অ্যাকাউন্ট্যান্ট জেনারেলদের কনক্লেভে বক্তব্য রাখেন। এই অনুষ্ঠানে প্রধানমন্ত্রী বলেন, দেশে নির্দিষ্ট সময়ে নির্ধারিত কাজ করার যে সংস্কৃতি গড়ে উঠেছে, সেখানে ক্যাগের ভূমিকা গুরুত্বপূর্ণ। আর এটি সম্ভব হয়েছে, ক্যাগের ক্ষেত্রীয় দপ্তরের আধিকারিক-সহ সকলের কঠোর পরিশ্রমের মধ্য দিয়ে। ক্যাগের বিশ্বাসযোগ্যতা ও শক্তির মূল উৎস কর্মরত দায়িত্ববদ্ধ হিসাব রক্ষকরা বলে তিনি মনে করেন। দীর্ঘদিনের এই প্রতিষ্ঠানে পরিবর্তন আনার ওপর তিনি গুরুত্ব দেন। যদিও সেটি বাস্তবায়িত করার একটি বড় চ্যালেঞ্জের ব্যাপার।
প্রধানমন্ত্রী বলেন, আজকের দিনে সংস্কার নিয়ে আলোচনা করা নিছক একটি কথার কথা। যখন পুরো দায়বদ্ধতার সঙ্গে সৎভাবে প্রত্যেকে সংস্কারে ব্রতী হবেন, তখনই তা সফলভাবে রূপায়িত হবে। আর দেশের প্রতিটি সরকার ও ক্যাগ-সহ প্রতিটি সংগঠনের ক্ষেত্রে এটি প্রযোজ্য। তিনি বলেন, ক্যাগের হিসাব পরীক্ষার কাজে পরিবর্তন আনা হয়েছে। ক্যাগ যে কাজটি করে, প্রশাসনের ওপর তার প্রত্যক্ষ প্রভাব পড়ে। ক্যাগের হিসাব পরীক্ষার পদ্ধতিটি খুব সময় নেয় না। বর্তমানে ক্যাগ প্লাস –এ উন্নীত করার প্রক্রিয়া শুরু হয়েছে।
SSS/CB/SB
(Visitor Counter : 76
কেন্দ্রীয়মন্ত্রিসভা
বিপর্যয় মোকাবিলায় সহযোগিতার জন্য ভারত ও তুর্কমেনিস্তানের মধ্যে সমঝোতাপত্র কেন্দ্রীয় মন্ত্রিসভার অনুমোদন পেয়েছে
নয়াদিল্লী, ৬ জানুয়ারি, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ বিপর্যয় মোকাবিলায় সহযোগিতার জন্য ভারত ও তুর্কমেনিস্তানের মধ্যে সমঝোতাপত্র অনুমোদন পেয়েছে।
এই সমঝোতাপত্র র ফলে বিপর্যয় ব্যবস্থাপনার ক্ষেত্রে ভারত ও তুর্কমেনিস্তান ౼ উভয় দেশই উপকৃত হবে। বিপর্যয় ব্যবস্থাপনার ক্ষেত্রে প্রয়োজনীয় প্রস্তুতি, ব্যবস্থা গ্রহণ ও দক্ষতা বৃদ্ধিতে সাহায্য করবে। এই সমঝোতাপত্রের ফলে পারস্পরিক সহমতের ভিত্তিতে যে সহযোগিতা গড়ে উঠবে সেগুলি হল :
১. পরিস্থিতির ওপর নজরদারি চালানো, বিপর্যয় সংক্রান্ত পূর্বাভাস এবং বিপর্যয়ের ফলে কি কি হতে পারে সে বিষয়ে আগাম মূল্যায়ণ।
২. বিপর্যয় ব্যবস্থাপনার সঙ্গে যুক্ত প্রতিষ্ঠানের কর্তৃপক্ষের মধ্যে মতবিনিময়
৩. গবেষণা, প্রকল্প, বিজ্ঞান সম্মত ও কারিগরি তথ্য আদান-প্রদান এবং বিপর্যয় ব্যবস্থাপনার জন্য যৌথ পরিকল্পনা।
৪. তথ্য আদান-প্রদানের মাধ্যম হিসেবে বিভিন্ন প্রকাশনার আদান-প্রদান করা, ভিডিও এবং ছবির আদান-প্রদান ও পারস্পরিক সহমতের ভিত্তিতে নানান প্রযুক্তির হস্তান্তর।
৫. সংশ্লিষ্ট ক্ষেত্রের বিষয়ে যৌথ সম্মেলন, আলোচনা চক্র, কর্মশালা এবং প্রশিক্ষণ শিবিরের আয়োজন করা হবে।
৬. বিপর্যয় ব্যবস্থাপনার সঙ্গে যুক্ত বিশেষজ্ঞদের অভিজ্ঞতা বিনিময়
৭. বিপর্যয়ের পর অনুসন্ধান ও উদ্ধার কাজের জন্য প্রশিক্ষণ ও দক্ষতা বৃদ্ধি, শিক্ষানবিশ ও বিশেষজ্ঞদের আদান-প্রদান।
৮. পারস্পরিক সহমতের ওপর ভিত্তি করে প্রযুক্তিগত বিভিন্ন তথ্য, সরঞ্জামের বিষয়ে একে অন্যকে জানানো, বিশেষত আগাম সতর্কতার জন্য প্রয়োজনীয় ব্যবস্থা গ্রহণ ও দক্ষতা বৃদ্ধির জন্য নানা উদ্যোগের ক্ষেত্রে দুটি দেশ একে অপরকে সাহায্য করবে।
৯. পারস্পরিক সহমতের ভিত্তিতে জরুরিকালীন পরিস্থিতিতে সহায়তা প্রদান।
১০. বিপর্যয় সংক্রান্ত পরিকাঠামো গড়ে তুলতে একটি দেশ অন্য দেশকে বিশেষজ্ঞ ও বিভিন্ন তথ্য হস্তান্তর করবে।
১১. আন্তর্জাতিক স্তরে স্বীকৃত মান অনুসারে পারস্পরিক সহমতের ওপর ভিত্তি করে প্রয়োজনীয় ব্যবস্থাপনার আদান-প্রদান।
১২. দুটি দেশের যোগ্য কর্তৃপক্ষের সহমতের ভিত্তিতে বিপর্যয় ব্যবস্থাপনার সহায়ক অন্যান্য কর্মতৎপরতা।
ভারত বর্তমানে সুইজারল্যান্ড, রাশিয়া, সার্ক, জার্মানী, জাপান, তাজিকিস্তান, মঙ্গোলিয়া, বাংলাদেশ ও ইতালীর সঙ্গে বিপর্যয় ব্যবস্থাপনা ক্ষেত্রে সহযোগিতার জন্য দ্বিপাক্ষিক/বহুপাক্ষিক চুক্তি/সমঝোতাপত্র/যৌথ ইচ্ছাপত্র ঘোষণা/সহযোগিতাপত্র স্বাক্ষর করেছে।
CG/CB/NS
(
প্রধানমন্ত্রীরদপ্তর
হেলিওপোলিস যুদ্ধ স্মারকে প্রধানমন্ত্রীর সফর
নতুন দিল্লি, ২৫শে জুন, ২০২৩
প্রধানমন্ত্রী শ্রী নরেন্দ্র মোদী মিশরে তাঁর রাষ্ট্রীয় সফর চলাকালীন কায়রোয় হেলিওপোলিস কমনওয়েল্থ যুদ্ধ স্মারকে শহীদ সৈনিকদের কবরস্থানটি ঘুরে দেখেন।
(প্রথম বিশ্বযুদ্ধে মিশর ও এডেনে ৪৩০০ জন সাহসী ভারতীয় সৈনিক শহীদ হয়েছিলেন, তাঁদের এখানে সমাধিস্থ করা হয়। প্রধানমন্ত্রী শহীদ সৈনিকদের প্রতি শ্রদ্ধা নিবেদন করেন।
CG/CB/SFS
তথ্যওসম্প্রচারমন্ত্রক
কেন্দ্রীয় মন্ত্রী অনুরাগ সিং ঠাকুর ৫২তম ইফিতে ভারতীয় প্যানোরমা বিভাগের উদ্বোধন করেছেন
সঠিক বিষয়বস্তু ভারতীয় সিনেমাকে আন্তর্জাতিক দর্শকদের কাছে নিয়ে যেতে পারে : অনুরাগ সিং ঠাকুর
পানাজি, ২১ নভেম্বর, ২০২১
ভারতের বিভিন্ন প্রান্ত থেকে একত্রিত করা একাধিক কাহিনী বড় পর্দায় প্রদর্শনের সঙ্গে সঙ্গে আজ গোয়ায় ৫২তম ভারত আন্তর্জাতিক চলচ্চিত্র উৎসবে  ভারতীয় প্যানোরমা বিভাগের সূচনা হয়েছে। কেন্দ্রীয় তথ্য ও সম্প্রচার মন্ত্রী শ্রী অনুরাগ সিং ঠাকুর গতকাল ইফির সূচনা করেন।
এবারের ইফিতে ভারতীয় প্যানোরমা বিভাগে ২৪টি কাহিনীচিত্র ও ২০টি অ-কাহিনীচিত্র দেখানো হবে।
ভারতীয় প্যানোরমা বিভাগে নির্বাচিত ছবিগুলির নির্মাতাদের অভিন্দন জানিয়ে শ্রী ঠাকুর বলেন, আপনারা সকলেই দেশের বিভিন্ন প্রান্ত থেকে এসেছেন এবং সিনেমা অনুরাগীদের কাছে ছবিগুলি প্রদর্শনের জন্য বিভিন্ন সময় কঠিন চ্যালেঞ্জের মুখোমুখি হয়েছেন। বর্তমান সময়ে সিনেমার বিষয়বস্তুই মুখ্য। তাই, আপনার সিনেমায় যদি সঠিক বিষয়বস্তু থাকে, তাহলে তা কেবল জাতীয় স্তরেই নয়, আপনাকে আন্তর্জাতিক স্তরেও পৌঁছে দেবে। দেশে চলচ্চিত্র ক্ষেত্রে মেধার কোন অভাব নেই, তাই আপনাদের সকলের সহযোগিতায় আমরা এই চলচ্চিত্র উৎসবকে এক নতুন উচ্চতায় পৌঁছে দিতে পারি। ভারত আন্তর্জাতিক চলচ্চিত্র উৎসবকে স্থায়ী ভাবে গোয়াতে নিয়ে আসার জন্য প্রয়াত মনোহর পারিক্করের গুরুত্বপূর্ণ ভূমিকার কথাও শ্রী ঠাকুর স্মরণ করেন।
তিনি আরও বলেন, আগে আমরা দেখেছি চলচ্চিত্র উৎসবগুলিতে কেবল অভিনেতা, অভিনেত্রী, নির্দেশক ও প্রযোজকদের পুরস্কৃত করা হয়েছে। কিন্তু আমরা এখন চলচ্চিত্রের সঙ্গে যুক্ত অন্যান্য কলাকুশলীদের পুরস্কৃত করছি। প্রকৃতপক্ষে এভাবে আমরা সিনেমার পর্দার পিছনে থাকা ব্যক্তিদেরও স্বীকৃতি জানাচ্ছি। শ্রী ঠাকুর আন্তর্জাতিক চলচ্চিত্র নির্মাতাদের ভারতে এসে দৃশ্যায়নের জন্য আহ্বান জানান।
ভারতীয় প্যানোরমা বিভাগে ফিচার বা কাহিনী চিত্র শাখায় সেমখোর ছবি দেখানোর মধ্যদিয়ে এই বিভাগের সূচনা হয়। এটি দিমাসা ভাষার প্রথম ছবি, যা ভারতীয় প্যানোরমা বিভাগে দেখানো হয়েছে। ছবির নির্দেশক এমি বড়ুয়া, তাঁকে এই সম্মান ও স্বীকৃতি দেওয়ার জন্য ইফিকে ধন্যবাদ জানান। মহিলা এই চিত্রপরিচালক আরও জানান, সামাজিক ট্যাবু বা নিষিদ্ধ বিষয়গুলিকে সেমখোর সিনেমায় তুলে ধরা হয়েছে। এধরণের সমাজ বহির্ভূত বিষয়গুলির ফলে আসামের দিমাসা সম্প্রদায়ের মানুষ যে সমস্ত সমস্যার সম্মুখীন হয়েছেন, সেই বিষয়টি সিনেমায় ফুটে উঠেছে।
রাজীব প্রকাশ নির্দেশিত বেদ-দ্য ভিজনারি ছবিটি দেখানোর মধ্যদিয়ে প্যানোরমা বিভাগে অ-কাহিনীচিত্র শাখার সূচনা হয়েছে। ছবিটির পরিচালক রাজীব প্রকাশ জানিয়েছেন, চলচ্চিত্র নির্মাণ ক্ষেত্রে আমার বাবার প্রাণশক্তি ও ধৈর্য্যের প্রতিফলন ঘটেছে এই সিনেমায়। এই ছবিতে তার বিভিন্ন প্রয়াস তুলে ধরা হয়েছে, যা সিনেমার ইতিহাসে স্মরণীয় হয়ে থাকবে।
কাহিনী ও অ-কাহিনী চলচ্চিত্র শাখার বিচারমণ্ডলীদেরও প্যানোরমা বিভাগের সূচনা অনুষ্ঠানে সম্মানিত করা হয়।
CG/BD/AS/
(
প্রধানমন্ত্রীরদপ্তর
ধনতেরাস উপলক্ষে দেশবাসীকে শুভেচ্ছা ও অভিনন্দন প্রধানমন্ত্রীর
বিশ্ব আয়ুষ সম্মেলনে প্রদত্ত তাঁর ভাষণটিও তিনি তুলে ধরেছেন সকলের কাছে
নয়াদিল্লি, ২২ অক্টোবর ২০২২
ধনতেরাস উপলক্ষে দেশবাসীকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। সকলের স্বাস্থ্য ও সমৃদ্ধির সঙ্গে ধনতেরাসের শুভ যোগের কথা উল্লেখ করে তিনি বলেছেন যে ভারতের চিরাচরিত তথা প্রথাগত চিকিৎসা পদ্ধতি ও যোগাভ্যাস এখন সমাদৃত বিশ্বজুড়ে। বিশ্ব আয়ুষ শীর্ষ সম্মেলনে প্রদত্ত তাঁর সাম্প্রতিক ভাষণটিও তিনি তুলে ধরেছেন সকলের কাছে।
এক ট্যুইট বার্তায় শ্রী মোদী বলেছেন :
“শুভ ধনতেরাস উপলক্ষে সকলকে অভিনন্দন। দেশবাসীর জীবন সুস্বাস্থ্য ও সমৃদ্ধিতে ভরে উঠুক, এই প্রার্থনা জানাই। সম্পদ সৃষ্টির মানসিকতা সমাজে আরও প্রসার লাভ করুক, এই কামনাও রইল।”
“সুখ ও স্বাস্থ্যের সঙ্গে ধনতেরাসের এক নিবিড় সম্পর্ক রয়েছে। সাম্প্রতিককালে ভারতের চিরাচরিত তথা প্রথাগত চিকিৎসাপদ্ধতি ও যোগাভ্যাস বিশ্বের দৃষ্টি আকর্ষণ করেছে। এই ক্ষেত্রগুলিতে যাঁরা কর্মরত রয়েছেন তাঁদের আমি প্রশংসা করি। সম্প্রতি বিশ্ব আয়ুষ সম্মেলনে আমি যে বক্তব্য রেখেছিলাম তা এখন সকলের সামনে তুলে ধরলাম।”
PG/SKD/DM/
(
প্রধানমন্ত্রীরদপ্তর
তেলেঙ্গানার সেকেন্দ্রাবাদে অগ্নিকাণ্ডে প্রাণহানির ঘটনায় প্রধানমন্ত্রীর শোক প্রকাশ
পিএমএনআরএফ থেকে এককালীন সাহায্য ঘোষণা
নয়াদিল্লি, ১৩ সেপ্টেম্বর ২০২২
প্রধানমন্ত্রী শ্রী নরেন্দ্র মোদী তেলেঙ্গানার সেকেন্দ্রাবাদে অগ্নিকাণ্ডে প্রাণহানির ঘটনায় গভীর শোক প্রকাশ করেছেন।
প্রধানমন্ত্রী, অগ্নিকাণ্ডে নিহতদের নিকট আত্মীয়কে ২ লক্ষ টাকা এবং আহতদের ৫০ হাজার টাকা এককালীন অর্থ সাহায্যের কথা ঘোষণা করেছেন। এই অর্থ প্রধানমন্ত্রীর জাতীয় ত্রাণ তহবিল  থেকে দেওয়া হবে।
প্রধানমন্ত্রীর দপ্তর থেকে এক ট্যুইট বার্তায় জানানো হয়েছে –
“তেলেঙ্গানার সেকেন্দ্রাবাদে অগ্নিকাণ্ডে প্রাণহানির খবরে আমি মর্মাহত। শোকসন্তপ্ত পরিবারগুলিকে সমবেদনা জানাই। আহতদের দ্রুত আরোগ্য কামনা করি। পিএমএনআরএফ থেকে নিহতদের নিকট আত্মীয়কে ২ লক্ষ টাকা দেওয়া হবে। আহতদের দেওয়া হবে ৫০ হাজার টাকা : প্রধানমন্ত্রী @ narendramodi।”
(PG/CB/DM
স্বাস্থ্যওপরিবারকল্যাণমন্ত্রক
কুকুরের মাধ্যমে ছড়িয়ে পড়া জলাতঙ্ক রোগ ২০৩০-এর মধ্যে দূরীকরণে জাতীয় কর্মপরিকল্পনা
নয়াদিল্লি, ২৮ সেপ্টেম্বর, ২০২১
বিশ্ব জলাতঙ্ক দিবস উপলক্ষে আজ কেন্দ্রীয় স্বাস্থ্য ও পরিবারকল্যাণ শ্রী মনসুখ মাণ্ডব্য এবং কেন্দ্রীয় মৎস্যচাষ, গবাদি পশুপালন ও ডেয়ারি মন্ত্রী শ্রী পুরুষোত্তম রুপালা ২০৩০-এর মধ্যে কুকুরের মাধ্যমে ছড়িয়ে পড়া জলাতঙ্ক রোগ দূর করতে জাতীয় কর্মপরিকল্পনা প্রকাশ করেছেন। এই উপলক্ষে স্বাস্থ্য ও পরিবারকল্যাণ প্রতিমন্ত্রী ডঃ ভারতী প্রবীণ পাওয়ার এবং মৎস্যচাষ, গবাদি পশুপালন ও ডেয়ারি প্রতিমন্ত্রী শ্রী সঞ্জীব কুমার বলিয়ান উপস্থিত ছিলেন। বিশ্ব জলাতঙ্ক দিবস উপলক্ষে আজকের অনুষ্ঠানে কেন্দ্রীয় মন্ত্রীরা র্যাবিসকে আরও কয়েকটি জটিল রোগের তালিকায় নিয়ে আসার আহ্বান জানান। শ্রী মাণ্ডব্য ও শ্রী রুপালা যৌথভাবে ২০৩০-এর মধ্যে জলাতঙ্ক রোগ দূর করতে যৌথ আন্তঃমন্ত্রক ঘোষণাপত্র প্রকাশ করেন।
শ্রী মাণ্ডব্য বলেন, মানুষ কোনও বিচ্ছিন্ন প্রাণী নয় এবং পরিবেশে থাকা অন্যান্য পশু-প্রাণীর কাছ থেকেই রোগাক্রান্ত হয়। মনুষ্য সমাজের বাইরে পশু-প্রাণীরাও ভাইরাস সংক্রমণ ছড়িয়ে পড়ার বিরুদ্ধে লড়াই চালায়। এই প্রেক্ষিতে মানুষ ও পশু-প্রাণীর মধ্যে পারস্পরিক সংযোগের বিষয়টিকে বিবেচনায় রেখে এমন এক পরিবেশ গড়ে তুলতে হবে যাতে পশুর কাছ থেকে ছড়িয়ে পড়া অসুস্থতাজনিত চ্যালেঞ্জগুলি দূর করা যায়। তিনি আরও বলেন, বৃষ্টিপাত, তাপপ্রবাহের মতো পরিবেশগত বিষয়গুলি রোগ সংক্রমণ ছড়িয়ে পড়ার ক্ষেত্রেও বড় ভূমিকা পালন করে।
করোনা ভাইরাস ছড়িয়ে পড়ার কথা স্মরণ করিয়ে দিয়ে শ্রী মাণ্ডব্য বলেন, এখন মানুষ তাঁর এলাকার ২০-২৫ কিলোমিটারের বেশি দূরত্বে যেতে চাইছেন না। বর্তমান পরিস্থিতি আধুনিক জীবনকে পুরো পালটে দিয়েছে। তাই, দ্রুত ও অনিয়ন্ত্রিত রোগ-ব্যাধি সংক্রমণ প্রতিরোধ করা জরুরি হয়ে উঠেছে। স্বাস্থ্যমন্ত্রী আরও বলেন, র্যাবিস-এর মতো রোগ-ব্যাধি বহু মানুষের জীবন কেড়ে নিয়েছে। এমনকি, এ ধরনের ঘটনা পরিবারের উপার্জনের ওপরও প্রভাব ফেলে।
মৎস্যচাষ, গবাদি পশুপালন ও ডেয়ারি মন্ত্রী শ্রী রুপালা বিশেষ করে গ্রামীণ জীবনে র্যাবিস-এর ভীতি সম্পর্কে সচেতন করে দিয়ে বলেন, গ্রামাঞ্চলে জলাতঙ্ক নিয়ে মানুষের মধ্যে ভীতি রয়েছে। এই প্রেক্ষিতে তিনি রাজ্য ও কেন্দ্রশাসিত অঞ্চলগুলির সংশ্লিষ্ট দপ্তরগুলিকে সচেতনতা প্রচারের পরামর্শ দেন। তিনি বলেন, জলাতঙ্কের কারণে প্রতিটি মৃত্যু সঠিক সময়ে টিকা প্রয়োগের মাধ্যমে এড়ানো সম্ভব। তবে, মানুষ এই রোগে আক্রান্ত হলে তাঁকে সুস্থ করার আর কোনও ওষুধ নেই।
ন্যাশনাল সেন্টার ফর ডিজিজ কন্ট্রোলকে জাতীয় স্তরের এই কর্মপরিকল্পনা প্রণয়নে অভিনন্দন জানিয়ে স্বাস্থ্য প্রতিমন্ত্রী ডঃ পাওয়ার বলেন, জলাতঙ্ক ১০০ শতাংশ মারাত্মক হলেও সঠিক সময়ে টিকা প্রয়োগের মাধ্যমে তা রোধ করা সম্ভব। পরিসংখ্যান দিয়ে তিনি জানান, বিশ্বজুড়ে মোট জলাতঙ্কে মোট মৃত্যুর ৩৩ শতাংশই ঘটে ভারতে। ন্যাশনাল সেন্টার ফর ডিজিজ কন্ট্রোল তার অভিজ্ঞতা ও কৌশল দিয়ে নিপা, জাইকা, অ্যাভিয়েন ফ্লু-এর মতো রোগ দূরীকরণে গুরুত্বপূর্ণ ভূমিকা নিয়ে সার্বিক স্বাস্থ্য পরিষেবা প্রদানে সরকারের প্রয়াসগুলিতে উল্লেখযোগ্য অবদান রাখতে পারে বলেও ডঃ পাওয়ার অভিমত প্রকাশ করেন।
এই উপলক্ষে গবাদি পশুপালন ও ডেয়ারি দপ্তরের সচিব শ্রী অতুল চতুর্বেদী, স্বাস্থ্য পরিষেবা সংক্রান্ত মহানির্দেশক ডঃ সুনীল কুমার, গবাদি পশুপালন দপ্তরের কমিশনার ডঃ প্রবীণ মালিক সহ দুই মন্ত্রকের উচ্চপদস্থ আধিকারিকরা উপস্থিত ছিলেন।
CG/BD/DM/
(Visitor Counter : 987
প্রধানমন্ত্রীরদপ্তর
সংসদ ভবনে মহাত্মা গান্ধীর স্মৃতিতে শ্রদ্ধাজ্ঞাপন প্রধানমন্ত্রীর
নয়াদিল্লি, ০২ অক্টোবর, ২০২২
প্রধানমন্ত্রী শ্রী নরেন্দ্র মোদী আজ গান্ধী জয়ন্তী উপলক্ষে সংসদ ভবনে মহাত্মা গান্ধীর স্মৃতিতে শ্রদ্ধা জানান।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে, “আজ সকালে প্রধানমন্ত্রী @narendramodi সংসদ ভবনে মহাত্মা গান্ধীর স্মৃতিতে শ্রদ্ধা জানান”।
PG/PM/SB
(
কেন্দ্রীয়লোকসেবাআয়োগ
২০১৯ – এর সিভিল সার্ভিসেস পরীক্ষার চূড়ান্ত ফলাফল প্রকাশিত
নয়াদিল্লি, ০৪ অগাস্ট, ২০২০
ইউনিয়ন পাবলিক সার্ভিস কমিশন  গত বছরের সেপ্টেম্বর মাসে যে সিভিল সার্ভিসেস পরীক্ষা গ্রহণ করেছিল, তার লিখিত উত্তর পত্রের মূল্যায়ন এবং এ বছরের ফেব্রুয়ারি থেকে অগাস্ট মাস পর্যন্ত পার্সোনালিটি টেস্টের ওপর ভিত্তি করে চারটি বিভাগে যোগ্যতামান অনুযায়ী প্রার্থীদের তালিকা প্রকাশ করে এদের নিয়োগের জন্য সরকারের কাছে সুপারিশ করা হয়েছে। এই চারটি বিভাগ হ’ল – ইন্ডিয়ান অ্যাডমিনিস্ট্রেটিভ সার্ভিস,; ইন্ডিয়ান ফরেন সার্ভিস; ইন্ডিয়ান পুলিশ সার্ভিস এবং সেন্ট্রাল সার্ভিসেস গ্রুপ-এ তথা গ্রুপ-বি।
ইউপিএসসি-র পক্ষ থেকে নিয়োগের জন্য মোট ৮২৯ জন প্রার্থীর নাম সুপারিশ করা হয়েছে। এদের মধ্যে ৩০৪ জন সাধারণ শ্রেণীর, ৭৮ জন আর্থিক দিক থেকে দুর্বলতর শ্রেণীর এবং অন্যান্য অনগ্রসর শ্রেণীর ২৫১ জন প্রার্থী রয়েছেন। এছাড়াও, আরও ১১ জন পরীক্ষা প্রার্থীর ফল প্রকাশ করা হয়নি।
২০১৯ – এর সিভিল সার্ভিসেস পরীক্ষার ফলাফলের ভিত্তিতে যে ৮২৯ জন প্রার্থীর মনোনয়নের সুপারিশ করা হয়েছে, তার মধ্যে আইএএস পদের জন্য ১৪২ জন, আইএফএস পদের জন্য ২০ জন এবং আইপিএস পদের জন্য ১০৭ জনের নাম সুপারিশ করা হয়েছে।
(CG/BD/SB
প্রধানমন্ত্রীরদপ্তর
প্রধানমন্ত্রী ২৩ সেপ্টেম্বর সব রাজ্যের পরিবেশ মন্ত্রীদের জাতীয় সম্মেলনের উদ্বোধন করবেন
লাইফ স্টাইল ফর এনভায়রনমেন্ট লাইফ, জলবায়ু পরিবর্তন, প্লাস্টিক বর্জ্য প্রতিরোধ, বন্যপ্রাণ ও অরণ্য ব্যবস্থাপনা সংক্রান্ত বিষয়ে কেন্দ্র এবং রাজ্য সরকারগুলির মধ্যে আরও সুসমন্বয় বৃদ্ধি করতে এই সম্মেলন
নয়াদিল্লি, ২১ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী আগামী ২৩ সেপ্টেম্বর ২০২২এ গুজরাটের একতা নগরে ভিডিও কনফারেন্সিং-এর মাধ্যমে পরিবেশ মন্ত্রীদের জাতীয় সম্মেলনের উদ্বোধন করবেন। এই উপলক্ষে উপস্থিত অতিথিদের উদ্দেশে তিনি ভাষণ দেবেন।
সহযোগিতামূলক যুক্তরাষ্ট্রীয় কাঠামো ভাবনাকে এগিয়ে নিয়ে যেতে সম্মেলনের আয়োজন করা হয়েছে কেন্দ্র এবং রাজ্য সরকারগুলির মধ্যে আরও বেশি সুসমন্বয় গড়ে তুলতে যাতে বহুমুখী ব্যবস্থার দ্বারা প্লাস্টিক দূষণ দূরীকরণের মতো বিষয়গুলি নিয়ে আরও কার্যকর নীতি তৈরি করা যায়; পরিবেশের জন্য জীবনযাপনে জোর দিয়ে জলবায়ু পরিবর্তনের কার্যকরী মোকাবিলায় যাতে রাজ্যগুলি পরিকল্পনা করতে পারে। পতিত জমি উদ্ধারে বিশেষ জোর দিয়ে বনাঞ্চল বৃদ্ধি এবং বন্যপ্রাণ সংরক্ষণে আলোকপাত করা হবে।
দু’দিনের এই সম্মেলন আয়োজিত হচ্ছে ২৩ এবং ২৪ সেপ্টেম্বর। এতে ৬টি বিষয়ে অধিবেশন হবে- আলোকপাত করা হবে জীবন, জলবায়ু মোকাবিলা ; পরিবেশ ; অরন্য ব্যবস্থাপনা; দূষণ প্রতিরোধ এবং নিয়ন্ত্রণ; বন্যপ্রাণ ব্যবস্থাপনা; প্লাস্টিক ও বর্জ্য ব্যবস্থাপনার ওপর।
PG/AP/NS
(
স্বাস্থ্যওপরিবারকল্যাণমন্ত্রক
ডঃ হর্ষ বর্ধন এনসেফেলাইটিসের মোকাবিলায় শিশু রোগ বিশেষজ্ঞ এবং প্যারামেডিক কর্মীদের একটি কেন্দ্রীয় দল পাঠিয়েছেন
নয়াদিল্লি, ১৯ জুন ২০১৯
কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধন বিহারের মুজাফফরপুরের এনসেফেলাইটিস  রোগের মোকাবিলায় রাজ্য সরকারকে সহযোগিতার ব্যাপারে উচ্চ পর্যায়ে একটি বৈঠক করেছেন। জনস্বাস্থ্য সংক্রান্ত এই বৈঠকে তিনি পৌরহিত্য করেন। নতুন দিল্লিতে অনুষ্ঠিত এই বৈঠকে ডঃ হর্ষ বর্ধন শিশু রোগ বিশেষজ্ঞ এবং প্যারামেডিক কর্মীদের পাঁচটি দলকে মুজফফরপুরে দ্রুত পাঠানোর নির্দেশ দেন। পাঁচ জন পরামর্শদাতা সহ দশ জন শিশু রোগ বিশেষজ্ঞ এবং পাঁচ জন প্যারামেডিক কর্মী ঐ পাঁচটি দলে রয়েছেন। এরা সবাই আরএনএল হাসপাতাল, সফদরজং এবং লেডি হার্জিন মেডিকেল কলেজের কর্মী। ডঃ হর্ষ বর্ধন জানিয়েছেন, উপদ্রুত এলাকায় চিকিৎসা পরিষেবার উন্নতিতে এই দলগুলি সাহায্য করবে।
তিনি আরও বলেন, স্বাস্থ্য এবং পরিবার কল্যাণ মন্ত্রকের যুগ্মসচিব শ্রী লব আগরওয়ালের নেতৃত্বে একটি উচ্চ পর্যায়ের কেন্দ্রীয় দল গত তিন দিন ধরে ঐ এলাকায় রয়েছে। এই দলটি পরিস্থিতির পর্যালোচনা করছে। ঐ এলাকার আর্থ-সামাজিক সমীক্ষার জন্যও এরা কাজ করছেন।
এনসেফেলাইটিসে সবচেয়ে ক্ষতিগ্রস্ত ব্লকগুলিতে সবসময়ের জন্য ১০টি অ্যাম্বুলেন্সকে প্রস্তুত রাখা হয়েছে। এছাড়া, অভিজ্ঞ চিকিৎসক এবং প্রশাসনিক আধিকারিক সহ ১৬ জন নোডাল অফিসার সেখানে কাজ করছেন। সংশ্লিষ্ট এলাকার স্বাস্থ্য পরিকাঠামোর উন্নয়নে নানা পদক্ষেপ নেওয়া হয়েছে। যদি কোন রোগীর পরিবারের সদস্যরা এনসেফেলাইটিসে আক্রান্তকে বেসরকারি অ্যাম্বুলেন্সে করে হাসপাতালে নিয়ে যান, তা হলে সেই যাতায়াতের খরচও সরকার বহন করবে।
CG/CB/SB
(Visitor Counter : 104
সামাজিকন্যায়ওক্ষমতায়নমন্ত্রক
অসহায় পিতা-মাতা এবং বরিষ্ঠ নাগরিকদের দেখভালের দায়িত্ব অবহেলা করা বা এড়িয়ে যাওয়া সন্তানদের শাস্তিযোগ্য অপরাধ বলে বিবেচিত হবে : কেন্দ্রীয় সামাজিক ন্যায় ও ক্ষমতায়ন প্রতিমন্ত্রী
নয়াদিল্লি, ২৬ জুলাই, ২০১৮
বৃদ্ধ মা-বাবা এবং বরিষ্ঠ নাগরিকদের দেখভালের দায়িত্ব সঠিকভাবে পালন না করলে পুত্র ও কন্যাসন্তানরা দায়িত্ব অবহেলা বা এড়িয়ে যাওয়ার দায়ে অভিযুক্ত হবেন। এজন্য তাদের ৩ থেকে ৬ মাস পর্যন্ত কারাবাস অথবা ১০ হাজার টাকা পর্যন্ত জরিমানা কিংবা জেল ও জরিমানা উভয়ই শাস্তি হিসাবে ভোগ করতে হতে পারে। এজন্য পিতা-মাতা ও বরিষ্ঠ নাগরিকদের দেখভাল সম্পর্কিত ২০০৭-এর আইনটির সংশোধনের কথা চিন্তাভাবনা করছে কেন্দ্রীয় সরকার।
আজ রাজ্যসভায় এক প্রশ্নের লিখিত জবাবে এই তথ্য পেশ করেন কেন্দ্রীয় সামাজিক ন্যায় ও ক্ষমতায়ন প্রতিমন্ত্রী শ্রী বিজয় সাঁপলা। তিনি বলেন, ‘সন্তান’ শব্দটি এক্ষেত্রে আত্মজ বা দত্তক নেওয়া সন্তানদের ক্ষেত্রে প্রযোজ্য। একইসঙ্গে, কর্তব্যে অবহেলার দায়ে জামাতা, পুত্রবধূ এবং নাতি-নাতনিদেরও শাস্তিবিধানের আওতায় নিয়ে আসা হতে পারে।
CG/SKD/DM/…
(Visitor Counter : 40
প্রধানমন্ত্রীরদপ্তর
ভারত মণ্ডপম-এ স্থাপিত নটরাজ মূর্তিটি ভারতের প্রাচীন শিল্প নিদর্শন ও ঐতিহ্যকেই তুলে ধরেছে : প্রধানমন্ত্রী
নয়াদিল্লি, ৬ সেপ্টেম্বর, ২০২৩
ভারতের সমৃদ্ধ ইতিহাস ও সংস্কৃতি আরও সজীব ও জীবন্ত হয়ে উঠেছে ভারত মণ্ডপম-এ স্থাপিত নটরাজ মূর্তিটির মাধ্যমে।
একথা বলেছেন প্রধানমন্ত্রী শ্রী নরেন্দ্র মোদী। ইন্দিরা গান্ধী জাতীয় শিল্পকেন্দ্রের এক ট্যুইট বার্তা তুলে ধরে প্রধানমন্ত্রী তাঁর বক্তব্যে মন্তব্য করেছেন :
“ভারত মণ্ডপম-এ স্থাপিত নটরাজ মূর্তিটির মাধ্যমে ভারতের সমৃদ্ধ ইতিহাস ও সংস্কৃতির নানা দিক আরও সজীব ও জীবন্ত হয়ে উঠেছে। জি-২০ শীর্ষ সম্মেলন উপলক্ষে বিশ্বের বিভিন্ন প্রান্তের প্রতিনিধিদের সমাবেশে এই মূর্তিটি ভারতের বহু প্রাচীন এক শিল্প নিদর্শন ও ঐতিহ্যকেই তুলে ধরবে।”
AC/SKD/DM
(
আদিবাসীবিষয়কমন্ত্রক
আদিবাসী বিষয়ক মন্ত্রক এবং স্বাস্থ্য ও পরিবার কল্যাণ মন্ত্রক আশ্বাসন অভিযানের আওতায় ৬৮ হাজারের বেশি গ্রামে বাড়ি বাড়ি গিয়ে টিবি শনাক্তকরণের পরীক্ষা করছে
নয়াদিল্লি, ২৬ আগস্ট, ২০২২
আদিবাসী বিষয়ক মন্ত্রক এবং স্বাস্থ্য ও পরিবার কল্যাণ মন্ত্রকের টিবি বিভাগ ২৪ আগস্ট নতুনদিল্লির জাতীয় আদিবাসী গবেষণা প্রতিষ্ঠানে এক জাতীয় কনক্লেভের আয়োজন করে। ‘আদিবাসী টিবি উদ্যোগ’-এর আওতায় ১০০ দিনের আশ্বাসন প্রচারাভিযান চালানো স্থির হয়েছে।
দেশের ১৭৪টি আদিবাসী অধ্যুসিত জেলায় টিবি রোগের সক্রিয় রোগি শনাক্তকরণের জন্য এ বছর ৭ জানুয়ারি থেকে আশ্বাসন প্রচারাভিযান শুরু হয়। মহারাষ্ট্রের নান্দুরবার জেলা থেকে এই অভিযান শুরু হয়। এ পর্যন্ত ৬৮ হাজার ১৯টি গ্রামে বাড়ি বাড়ি গিয়ে টিবি রোগের জন্য পরীক্ষা চালানো হয়েছে। মৌখিক পরীক্ষা করা হয় ১ কোটি ৩ লক্ষ ৭ হাজার ২০০ জনের। এর মধ্যে ৭৩ শতাংশ নমুনা পরীক্ষা করা হয়। সেখান থেকে ৯ হাজার ৯৭১ জন টিবি রোগ শনাক্ত হয়। তাদের ভারত সরকারের নিয়মানুযায়ী চিকিৎসা শুরু হয়েছে।
অনুষ্ঠানে আদিবাসী বিষয়ক মন্ত্রকের যুগ্ম সচিব ডঃ নভলজিৎ কাপুর বলেন এই প্রচারাভিযানকে সফল করতে প্রায় ২ লক্ষ মানুষ সক্রিয়ভাবে অংশ নিয়েছেন। তিনি বলেন, তথ্য পরীক্ষা করে দেখা গেছে দেশের আদিবাসী সম্প্রদায়ের মানুষের শ্বাসযন্ত্রের রোগ ও টিবি রোগের প্রবনতা বেশি মাত্রায় রয়েছে। তিনি সব রাজ্যের স্বাস্থ্য দপ্তরকে টিবি রোগ দূর করার জন্য পরিকাঠামোগত উন্নয়নের আহ্বান জানান।
কেন্দ্রীয় টিবি বিভাগের ডিডিজি শ্রী বিবেকানন্দ গিরি অনুষ্ঠানে উপস্থিত ছিলেন।
অনুষ্ঠানে ইউএসএআইডি-র স্বাস্থ্য বিষয়ক নির্দেশক শ্রীমতী সঙ্গীতা প্যাটেল আদিবাসী সম্প্রদায়ের মানুষের মধ্যে থেকে টিবি রোগ নির্মূল করার ক্ষেত্রে স্বাস্থ্য পরিবার কল্যাণ মন্ত্রকের ভূমিকার প্রশংসা করেছেন।
PG/PM /NS
(Visitor Counter : 149
প্রধানমন্ত্রীরদপ্তর
গুজরাটের ভারুচে এক কারখানায় দুর্ঘটনার দরুণ জীবনহানিতে প্রধানমন্ত্রীর শোক প্রকাশ
নয়াদিল্লি, ১১ এপ্রিল, ২০২২
প্রধানমন্ত্রী শ্রী নরেন্দ্র মোদী গুজরাটের ভারুচে এক কারখানায় দুর্ঘটনার দরুণ বেশ কয়েকজনের জীবনহানিতে শোক প্রকাশ করেছেন। প্রধানমন্ত্রীর জাতীয় ত্রাণ তহবিল থেকে এই দুর্ঘটনায় মৃতদের পরিবারের নিকটাত্মীয়কে ২ লক্ষ টাকা এবং আহতদের ৫০ হাজার টাকা করে এককালীন সাহায্য দেওয়ার কথা ঘোষণা করেছেন তিনি।
প্রধানমন্ত্রীর কার্যালয়ের পক্ষ থেকে এক ট্যুইটে বলা হয়েছে, “প্রধানমন্ত্রী @narendramodi ভারুচে এক কারখানায় দুর্ঘটনায় কয়েকজনের জীবনহানিতে গভীর শোক প্রকাশ করেছেন। তিনি শোকসন্তপ্ত পরিবারগুলিকে সমবেদনা জানিয়েছেন।
প্রধানমন্ত্রীর জাতীয় ত্রাণ তহবিল থেকে মৃতদের পরিবারের নিকটাত্মীয়কে ২ লক্ষ টাকা এবং আহতদের ৫০ হাজার টাকা করে এককালীন সাহায্য দেওয়া হবে”।
CG/BD/SB
(